واحد ملحد بيقولك على نقطة إن ايه المانع عند الملحد يتجوز بنته ولا اخته!بيقول على المؤمنين بقا : الناس دي مش فاهمة حاجة، في حاجة في الشعر الجاهلي بتاعهم لماكانت الجارة تعدي كان جارها بيغض الطرف عنها حتى تختفي من نظره وهو جاهلي معندوش دين يحكمه! يعني العملية مش كده!تحب تقول له إيه أمولانا؟ سامح محمد خليل
العرب كان عندهم كثير من دين حق وهم أدخلوا عليه عبادة الأصنام وإنكار البعث ، لكنهم كانوا يعبدون ربًا في السماء ، وجنبهم يهود ونصارى عنده بقايا دين حق ، وحواليهم حنيفية وهم على دين حق ، يعني محاطين بالأديان من كل مكان.  وإحنا مش بنقول أن الإنسان بيولد بلا أخلاق أصلًا ، إحنا بنقول أن الإنسان يولد على الفطرة ، والفطرة هذه لو لم تمسخ أو تمس أو يتم تعديلها ، فهي تكون أخلاقية صافية. الحجة دي مش هدفها أصلًا أن احنا نقول الملحدين بلا أخلاق ، دا غباء من اللي بيسمع الكلام دا صراحة.  هي هدفها أن احنا نردهم لواحد من أصول الإلحاد النظرية وهي انعدام المعيارية ، لا معيار للأخلاقي واللا أخلاقي ، ولا معيار للحسن والقبيح ، وكل فرد يمكنه ابتكار معياره الخاص. فلما نقول أن الإلحاد لا يحتوي في داخله على نظرية أخلاقية متجاوز للطبيعة المادية ، فإحنا مش بالضرورة بنقول أن الشخص اللي بيلحد بيتحول إلى إنسان بلا إنسانية ولا أخلاق - وإن كان دا حصل في حالات متكررة من التاريخ - ، ولكن بنقول أن الإلحاد "الكامل" = لا أخلاقية كاملة. هو ما عندوش إجابة ذات معنى على سؤال : إيه المانع تتجوز أختك دا  "حرام"؟ ، ما هو فيش حرام؟  "عيب"؟ ، يعني ايه عيب أصلًا؟  "طب المجتمع ما بيسمحش" ، أيوة بس دي مش أخلاق "أنا شخصيًا مش قابلها" ، آه ما أنا عارف ، مافيش إنسان سوي يقبلها ، لكن الفكرة في تأسيس الأخلاق بقى ، أنت مش قابلها ليه؟  مافيش إجابة ذات معنى في الآخر ، لأنه ما عندوش قيمة ما أخلاقية ومتجاوزة لما أمامنا من ملموسات ويمكن تعميمها واستخدامها كمقياس. دا المقصود.